《次韵余太常观国招抚江南航海至新会八首 其六》
元代·罗蒙正

世教湮微竟孰扶，空嗟《禹贡》旧舆图。北庭淑气仍燕赵，南国遗风尚越吴。

弭节晓云三岛近，濯缨秋水一尘无。九重前席长沙傅，莫惮严程听鹧鸪。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。